Erie kanal
Erie kanal (inglise keeles Erie Canal) on 584 kilomeetri pikkune kanal Ameerika Ühendriikides New Yorgi osariigis, mis ühendab New Yorgi linna ja Atlandi ookeani Hudsoni ja Mohawki jõe kaudu Erie järve ja Suure järvistuga. Kanali rajamise looduslikult oluliseks teguriks oli Mohawki oru olemasolu Adirondacki ja Catskilli mägede vahel. Kanal avati 1825. aastal, selle valmimine elavdas märgatavalt Ameerika Ühendriikide ühe eesrindlikuma osariigi, New Yorgi osariigi (nn Empire State'i) majandust.